# AdBlockovi filteri

K‑osvajačev AdBlock može se podesiti da zameni ili ukloni slike ili okvire sa veb stranica koje poklopi niz filtera.

Postavka Uključi filtere uključuje ili isključuje korišćenje spiska URL filtera.

Ako je uključeno Sakrij filtrirane slike, blokirane slike potpuno se uklanjaju sa stranice, a prostor koje bi zauzimale sažima. Ako je opcija isključena, na mesto isfiltriranih slika stavlja se slika mestodržača.

Ispod ovoga se nalazi spisak URL‑ova koji će se upoređivati sa imenima slika i okvira pri odlučivanju o filterskim radnjama. Mogu se upotrebiti džokeri u stilu imena fajla i regularni izrazi.

Koristite polje Pretraga za filtriranje poklopljenih unosa u letu.

Filter se može izraziti ili kao džokerska niska u stilu fajla (npr. `http://www.site.com/ads/*`) ili kao puni regularni izraz, omotavanjem filtera kosim crtama (npr. `//(ads|dclk)\./`).

Filterska niska može počinjati sa `@@`, što stavlja poklopljene URL‑ove na belu listu (dozvoljava ih) sa prioritetom iznad svih filtera za crnu listu (blokiranje).

Uvezi... i Izvezi... sačuvaće ili učitati tekući spisak filtera u običan tekstualni fajl. Redovi sa prefiksom znaka uzvika (!) smatraju se za komentare i mogu se upotrebiti za razjašnjavanje ili etiketiranje skup filtera.

Izaberite stavku sa spiska da je izmenite kroz polje za unos ili uklonite. U polje možete uneti novu filtersku nisku i dodati je na spisak dugmetom Umetni.