# Прокси

## Проксији

### Увод

Проксији су програми који раде на рачунару у улози сервера, на мрежи на коју сте (модемом или другојачије) повезани. Ти програми примају ХТТП и ФТП захтеве, добављају тражене фајлове са Интернета и прослеђују их клијентском рачунару који је захтев поднео.

Кад сте подесили прокси, ХТТП и ФТП захтеви преусмеравају се кроз рачунар који служи као прокси сервер. Међутим, можете изабрати и одређене домаћине које треба директно контактирати, радије него кроз прокси сервер. На пример, ако сте на локалној мрежи, приступ локалним домаћинима вероватно не мора да се одвија кроз прокси сервер.

Прокси сервер треба да подесите само ако то захтева ваш администратор мреже (ако сте умрежени преко телефона, то ће бити ваш интернет провајдер). Иначе, нарочито ако сте помало збуњени око овога са проксијима а чини вам се да је с интернет везом све у реду, не треба ништа да мењате.

Имајте у виду да је коришћење прокси сервера опционо, али има ту предност да вам пружа бржи приступ подацима на Интернету.

Ако сте нисте сигурни треба ли да користите прокси сервер за повезивање на Интернет, консултујте упутства која сте добили од интернет провајдера, или се обратите свом систем-администратору.

### Употреба

Повежи се на Интернет директно

- Изаберите ову опцију ако не желите да користите прокси сервер.

Ако сте одлучили да користите прокси, имате неколико начина да подесите његове поставке.

Аутоматски откриј поставу проксија

- Ову опцију изаберите ако желите да се аутоматски открива и преузима фајл скрипте за поставу проксија.

  This option only differs from the next choice in that it does not require you to supply the location of the configuration script file. Instead, it will be automatically downloaded using Web Proxy Auto-Discovery (WPAD) protocol.

  Ако имате проблема са овом поставком, за више информација погледајте ЧПП на домаћој страници К‑освајача.

Користи УРЛ за подешавање проксија:

- Ову опцију изаберите ако је подршку за прокси обезбеђује фајл скрипт смештен на одређеној адреси. Адресу можете непосредно унети у поље локације, или кликнути на икону фасцикле да прегледате около.

Користи променљиве окружења за прокси

- На неким системима постављена је $`HTTP_PROXY`, тако да и графички и неграфички програми могу делити исте податке о постави проксија.

  Ако ово важи у вашем случају, изаберите ову опцију и кликните на дугме Постави... да задате имена променљивих окружења према којим ће се поставити адреса прокси сервера.

Ручно задај поставке проксија

- По избору ове опције кликните на дугме Постави... да ручно задате локацију прокси сервера који треба користити.

  Ако учините ово, искочиће још један дијалог.

  Потпуне адресне податке за прокси чине интернет адреса и број порта, које треба да унесете у одговарајућа поља. Ради мале уштеде у куцању, дугме са стрелицом копира садржај поља ХТТП: у поље ФТП:.

  Можете изабрати и Користи прокси само за уносе у списку.

  Попуните ову кућицу да обрнете списак изузетака, тј. да се прокси сервери користе само ако тражени УРЛ поклапа једну од овде наведених адреса.

  Ова могућност је корисна ако вам прокси треба само за приступ неколицини одређених сајтова, на пример, на интранету. Ако имате сложеније захтеве, можете се окренути поставној скрипти.

### Аутентификација

Ако је прокси захтева, овде можете бирати између два типа аутентификације. Подразумеван је Питај када је неопходно, у ком случају ће К‑освајач тражити корисничко име или лозинку само када је неопходно.

Друга опција је аутоматско пријављивање. Пошто је изаберете, попуните Корисничко име: и Лозинка:.

### Опције

Трајне везе ка проксију

- Остварује се трајна веза са прокси сервером, што може убрзати везу у условима мале пропусности. Ово ради само уз сарадњу прокси сервера; ако не подржава трајну везу, биће вам онемогућен излаз на Интернет.