# Priključci

## Netscapeovi priključci

K‑osvajač trenutno podržava priključke za Netscape.

Izborom Podešavanje Podesi K‑osvajač... dobijate dijalog za podešavanje. Idite na stranicu Priključci, koja sadrži dva jezička; pod Globalne postavke se priključci aktiviraju i podešava se njihovo ponašanje u K‑osvajaču, a pod Priključci nabrojani su pronađeni Netscapeovi priključci i ponuđeno skeniranje za drugima.

Za više informacija pogledajte stranicu pomoći za priključke pregledača.

## K‑osvajačevi priključci

KDE‑ovi moduli ekstraopreme sadrže neke korisne priključke koji se uklapaju u K‑osvajač na različite načine. Ukratko su predstavljeni u narednom.

Upotrebite Podešavanje Podesi proširenja... da otvorite dijalog sa svim instaliranim priključcima i izaberete one koje želite. Svim priključcima može se pristupiti kroz meni Alatke.

## Režim pregledača

prevod veb stranice

- Koristi sajt AltaVistinog Babelfisha da prevede tekuću HTML stranicu na bilo koji od ponuđenih jezika. Može se pokrenuti pomoću Alatke Prevedi veb stranicu.

prikazivač DOM stabla

- Izbor Alatke Prikaži DOM stablo otvara novi prozor sa objektnim modelom dokumenta (DOM‑om) tekuće HTML stranice.

overivač HTML‑a

- Pokreće se pomoću Alatke Overi veb stranicu Overi HTML (otpremanjem). Koristi W3C‑ov overivač HTML‑a nad trenutnom stranicom. Vrlo korisno pri izradi veb stranica.

overivač CSS‑a

- Pokreće se pomoću Alatke Overi veb stranicu Overi CSS (otpremanjem). Koristi W3C‑ov overivač HTML‑a nad kaskadnim opisom stila tekuće veb stranice.

postavke HTML‑a

- Izaberite Alatke Postavke HTML‑a da uključite i isključite razne postavke HTML‑a bez posezanja u dijalog za podešavanje.

izmenjivač korisničkog agenta

- Izaberite Alatke Promeni identifikaciju pregledača za meni iz kojeg možete promeniti nisku korisničkog agenta bez posezanja u dijalog za podešavanje.

arhiviranje veb stranice

- Pozvana pomoću Alatke Arhiviraj veb stranicu..., ova alatka stvara arhivski fajl (`.war`) za trenutno prikazanu veb stranicu, uključujući i sve slike. Kliknite levim na ime arhivskog fajla da prikažete sačuvanu stranu.

## Režim menadžera fajlova

filter prikaza fascikle

- Ovim upravljate preko Alatke Filter prikaza, gde možete izabrati po tipu stavke koje se prikazuju u fascikli.

galerija slika

- U režimu menadžera fajlova možete odabrati Alatke Napravi galeriju slika... da stvorite HTML stranicu sa sličicama za sve slike u tekućoj fascikli. Podrazumevano ime HTML stranice je `images.html`, a sličice se stavljaju u novu fasciklu `thumbs`.

pretraživačka traka

- Daje tekstualno polje za lak pristup pretraživačima poput Googlea. Kliknite na ikonu levo od polja da otvorite meni iz kojeg možete birati različite pretraživače i podešavati njihove veb prečice.

priključak za naredbe školjke

- Ovaj priključak omogućava izvršavanje naredbi školjke u tekućoj fascikli, uz prikaz izlaza u zasebnom prozoru.